‘मुक्ति संघ’ले रुसमा पहिलो पटक मजदुर आन्दोलनमा वैज्ञानिक समाजवाद प्रयोग गर्न थाल्यो । यसै कुरामा संघको महान् ऐतिहासिक भूमिका निहित थियो । ‘मुक्ति संघ’को नेतृत्वमा सन् १८९६ को गृष्ममा पिटर्सवर्गमा कपडा कारखानाहरुका मजदुरहरुको चर्चित हड्ताल भयो । ‘मुक्ति संघ’को क्रियाकलापमाथि कडा निगरानी राख्दै आएको जारशाही सरकारले छिट्टै संघमाथि कडा प्रहार गर्याे । डिसेम्बर १८९५ को सुरुमा लेनिनसहित संघका बहुसंख्यक कार्यकर्ताहरु गिरफ्तार भए । जेलमै लेनिनले प्रख्यात कृति ‘रुसमा पुँजीवादको विकास’ लेख्न सुरु गर्नु भयो ।
